kisi roz waqt lekar tum mujhse milne aaoge
Mujhko apna bahaut khaas bataaoge
zamaane ko dikhaaoge mere saath khud ki 
tasveere tum
Mujhse Milne Ke kai bahaane banaaoge
chalo dobara chale aana meri zindgi mein
jab ye andhera chhod main chala jaau roshni mein
magar iraade zara mazboot karke aana
is baar ahmiyat main tumhe thodi kam dunga
haan apne waqt ke hisaab se main bhi khud ko badal dunga
aur lunga ek ek pal ka hisaab 
Tumhe pata hain na?
Shayar Hoon main
Koi jalti gazal tumhaare naam kar dunga
bhari mehfil mein tumhe nilaam kar dunga
Main Tumhe Pehchanne se inkaar kar dunga
Mujhe meri duniya mein khush dekh kar tumhaari dhadkane tham jaayegi
aur jab pata chalega is khushi ki wajah koi aur hain
Meri Jaan..........
Tumhaari jaan pe ban aayegi
jab bethoge tanha raaton mein, 
yaad karoge
wo alfaaz jo mene tumhaare liye likhe the
kisi tarah tum unhe apna batakar kisi aur ko suna diya karte the
wo mohabbat jo tumne mujhse seekhi thi
kis tarah kisi aur par luta diya karte the
saath bitaaye sabhi palo ko ginvakar tum maafi bhi mangoge
magar main us lamhe ko nazarandaaz kar dunga
Main Tumhe Pehchanne se inkaar kar dunga
Tumse dur hone se lekar khud mein khone tak ka safar bahaut mushkil hain
Lekin yakeen maano,
manzil bahaut khoobsurat hogi
khoobsurat hoga wo din,
khoobsurat hogi wo raat 
jo tumhaari yaado ke bagair guzregi
Ab tum apne raste jaao 
mujhe bhatak jaane do
ab sambhalne se darr lagta hain
thodi thokre khaane do
Abhi to jama karna hain mujhe Ek Ek sunne wala
Mere Chahne waalo ki bheed lag jaane do
jab bheed lagegi hazaaro ki
Main dhundhunga us ek chehre ko
use paas bulakar
thoda khaas batakar
bahaut aam kar dunga
Main tumhe Pehchanne se inkaar kar dunga
